छठ महापरब से हमार जुड़ाव बढ़त जा रहल बा। ई परब हमरा खेत-खरिहान आ नदी से प्रीत करे के सीखावे ला। छठ घाट के सूप-डाला आ केरा के पत्ता हमरा अपना ओरिया खींच लेवेला। नारियल फल के ऊपर सेंदूर आ पिठार के लेप के हम कईयन घंटा तकले निहारत रहेनी। गागर, निमो, सूथनी, डाब निमो आ हरदी, आदि के पौधन जब छठ घाट पर देखेनी त लागेला कि ईहे असली पूजा ह। जहवाँ हमनी प्रकृति के सबसे नीयर होखेनी।
तालाब के आसपास के माहौल पवित्रता के बोध करावेला। हमरा लेल छठ के अर्थ आहिस्ता-आहिस्ता सरद होखत रात आ ओस-ओस पिघलत भोर रहल बा। अब छठ मने सू्र्य आ नवका फसल के आराधना हो गईल बा। एगो अईसन पूजा पद्दति जवना में कवनो भी तरह के आडंबर नईखे। जहवाँ सफाई बाहर के आ मन के भीतर के भी महत्वपूर्ण मानल जाला।
उत्सव के एह महीना में सरदी भी दस्तक दे रहल बा। खेतन के आलू आ मक्का के खातिर तईयार करल जा रहा बा। अईसे में खेतन सब भी उत्सव के मूड में आ चुका बा।
धान के कटाई का बाद खेतन के अगिलका फ़सल के खातिर सजावल जा रहा बा, ठीक वईसही जईसे हमनी दीपावली के साँझ अपना आंगन-दुआर के दीया से सजईली रहनी सन। ई उत्सव हमनी सन के सामूहिकता के पाठ पढ़ावेला। हमनी सन ईहवाँ मिलके उत्सव मनावेनी। एह में कवनो एगो अकेला आदमी कुछ ना करेला बलूकी सबकेहू मिलके करेला।
पोस्ट – गिरिंद्र नाथ झा जी के Facebook पोस्ट से, अनुवादक- रितु राज
bho_Deva bho_Deva bho_Deva bho_Deva mai_Deva